Public procurement notice: Contract Notice
Published: 2023-01-02
Buyer: ΛΑΪΚΗ ΒΙΒΛΙΟΘΗΚΗ ΚΑΛΑΜΑΤΑΣ
Country: GR
Contract type: Services
Procedure: Open procedure
CPV classification: 72000000
Estimated value: 326177.42 EUR
Submission deadline: 2023-02-06
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
ΨΗΦΙΟΠΟΙΗΣΗ ΚΑΙ ΔΡΑΣΕΙΣ ΕΞΩΣΤΡΕΦΕΙΑΣ ΓΙΑ ΤΗΝ ΠΡΟΒΟΛΉ ΚΑΙ ΑΝΑΔΕΙΞΗ ΤΟΥ ΧΑΡΤΩΟΥ ΑΡΧΕΙΟΥ ΤΗΣ ΛΑΪΚΉΣ ΒΙΒΛΙΟΘΗΚΗΣ ΚΑΛΑΜΑΤΑΣ
Αντικείμενο της σύμβασης είναι η ψηφιοποίηση και ανάδειξη μέσω νέων τεχνολογιών της ΛΑΪΚΗΣ ΒΙΒΛΙΟΘΗΚΗΣ ΚΑΛΑΜΑΤΑΣ όπως περιγράφεται και στο Τεύχος Διακήρυξης παρ. 1.3
Η Λαϊκή Βιβλιοθήκη Καλαμάτας είναι μια από τις μεγαλύτερες βιβλιοθήκες της ελληνικής περιφέρειας και έχει τιμηθεί με το πρώτο βραβείο της Ακαδημίας Αθηνών. Ιδρύθηκε το 1933 και στεγάζεται στον 5ο όροφο του Πνευματικού Κέντρου Καλαμάτας, στο κέντρο της μεσσηνιακής πρωτεύουσας.
Στους χώρους της Λαϊκής Βιβλιοθήκης Καλαμάτας φιλοξενούνται περισσότεροι από 90.000 τόμοι βιβλίων, 2.500 τίτλοι περιοδικών (60.000 τεύχη) και 200 τίτλοι μεσσηνιακών εφημερίδων (περισσότερα από 200.000 φύλλα), εκ των οποίων οι 42 χρονολογούνται στο 19ο αι.
Υπάρχουν ακόμη περισσότερα από 50.000 φύλλα μη μεσσηνιακών εφημερίδων (κυρίως προπολεμικών), αρχείο που αφορά το B’ Παγκόσμιο Πόλεμο, αλλά και το 19ο αιώνα, καθώς και εκατοντάδες ιδιωτικά και δημόσια χειρόγραφα. Στην Λαϊκή Βιβλιοθήκη Καλαμάτας φυλάσσονται σπάνια και πολύτιμα βιβλία, κειμήλια του 16ου και 17ου αιώνα, ανάμεσα στα οποία ξεχωρίζουν τα Άπαντα του Πλάτωνα.
Στη Λαϊκή Βιβλιοθήκη Καλαμάτας υπάρχει αναγνωστήριο 50 ατόμων, με γυάλινο θόλο (για φυσικό φωτισμό) και κλιματισμό, καθώς και υπαίθριο αναγνωστήριο.
Ένα σημαντικό τμήμα του έργου αποτελείται από την ψηφιοποίηση από το 1830 - 1972, επεξεργασία ολόκληρου του αρχείου με τις εφημερίδες της Μεσσηνίας από το 1830-1972, καθώς και την επιστημονική τεκμηρίωσή. Συνολικά θα ψηφιοποιηθούν 200.000 σελίδες από το 1830 - 1972. Όλο το ψηφιοποιημένο υλικό θα πρέπει να τύχει ειδικής επεξεργασίας σύμφωνα με τις διεθνείς καλές πρακτικές, ενώ θα πρέπει να τεκμηριωθεί επιστημονικά από καταξιωμένους επιστήμονες. Το σύνολο των ψηφιοποιημένων και τεκμηριωμένων πολιτισμικών τεκμηρίων θα εισαχθούν σε σύστημα τεκμηρίωσης και αρχειοθέτησης
Θα πραγματοποιηθεί η επιστημονική τεκμηρίωση του αρχειακού υλικού καθώς και η ηλεκτρονική αποδελτίωση των εφημερίδων.
Θα πραγματοποιηθεί η ανάπτυξη, εγκατάσταση και λειτουργία open source πληροφοριακού συστήματος τεκμηρίωσης και αρχειοθέτησης. Μέσω του πληροφοριακού συστήματος θα αρχειοθετηθούν τα δεδομένα που προέκυψαν από την καταγραφή, ψηφιοποίηση και επιστημονική τεκμηρίωση του έντυπου σπάνιου υλικού καθώς και τα ψηφιακά ανατύπα του ίδιου υλικού
Ο διαδικτυακός κόμβος θα αποτελεί μια σύγχρονη πύλη παρουσίασης και προβολής τόσο του περιεχομένου και των εφαρμογών που θα παραχθούν στο έργο όσο και γενικότερα του πολιτιστικού και ιστορικού αποθέματος της περιοχής.
Η οποία θα περιλαμβάνει τον σχεδιασμό και την ανάπτυξη ειδικού διαδικτυακού κόμβου διάχυσης γνώσης  καθώς και τον σχεδιασμό και την ανάπτυξη ειδικού Ψηφιακού χρονολογίου. Μέσω μίας χρονογραμμής ο τελικός χρήστης θα μπορεί να δει τα επιλεγμένα γεγονότα της ιστορίας της Μεσσηνίας μέσα από τα πρωτοσέλιδα των εφημερίδων.Αναλυτικότερα, βλ. Τεύχος Διακήρυξης Παράρτημα Ι
Φορέας χρηματοδότησης της παρούσας σύμβασης είναι το ΥΠΟΥΡΓΕΙΟ ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ. Η παρούσα σύμβαση χρηματοδοτείται από Πιστώσεις του Προγράμματος Δημοσίων Επενδύσεων (Συλλογική Απόφαση Ένταξης, αριθ. ενάριθ. έργου 2022ΣΕ11910040  και συγκεκριμένα από την ΣΑ 119/1
Η σύμβαση περιλαμβάνεται στο υποέργο 1 της Πράξη: «ΨΗΦΙΟΠΟΙΗΣΗ ΚΑΙ ΔΡΑΣΕΙΣ ΕΞΩΣΤΡΕΦΕΙΑΣ ΓΙΑ ΤΗΝ ΠΡΟΒΟΛΉ ΚΑΙ ΑΝΑΔΕΙΞΗ ΤΟΥ ΧΑΡΤΩΟΥ ΑΡΧΕΙΟΥ ΤΗΣ ΛΑΪΚΉΣ ΒΙΒΛΙΟΘΗΚΗΣ ΚΑΛΑΜΑΤΑΣ» στον Άξονα Προτεραιότητας «Ανάπτυξη μηχανισμών στήριξης της επιχειρηματικότητας», η οποία έχει ενταχθεί στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία» με βάση την Απόφαση Ένταξης με αρ. πρωτ. 31
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία Οικονομική και χρηματοοικονομική επάρκεια Κριτήρια επιλογής όπως ορίζονται στα έγγραφα της σύμβασης

Award value: 326177.42